CELEX: 62007TN0467
Language: fi
Date: 2007-12-21 00:00:00
Title: Asia T-467/07: Kanne 21.12.2007 — Du Pont de Nemours (France) ym. v. komissio

23.2.2008   
            
            
               FI
            
            
               Euroopan unionin virallinen lehti
            
            
               C 51/52
            
         Kanne 21.12.2007 — Du Pont de Nemours (France) ym. v. komissio
   (Asia T-467/07)
   (2008/C 51/96)
   Oikeudenkäyntikieli: englanti
   Asianosaiset
   
      Kantajat: Du Pont de Nemours (France) SAS (Puteaux, Ranska), Du Pont Portugal — Serviços, sociedade unipessoal, Lda (Lissabon, Portugali), Du Pont Ibérica SL (Barcelona, Espanja), E.I. du Pont de Nemours & Co (Wilmington, Yhdysvallat), Du Pont de Nemours Italiana SRL (Milano, Italia), Du Pont De Nemours (Nederland) BV (Dordrecht, Alankomaat), Du Pont de Nemours (Deutschland) GmbH (Bad Homburg v.d. Höhe, Saksa), DuPont Poland sp. z o. o. (Varsova, Puola), DuPont Romania SRL (Bukarest, Romania), DuPont International Operations SARL (Le Grand Saconnex, Sveitsi), Du Pont de Nemours International SA (Le Grand Saconnex, Sveitsi), DuPont Solutions (France) SAS (Puteaux, Ranska) ja Du Pont Agro Hellas AE (Halandri, Kreikka) (edustajat: asianajajat D. Waelbroeck ja I. Antypas)
   
      Vastaaja: Euroopan yhteisöjen komissio
   Vaatimukset
   
               —
            
            
               Metomyylin sisällyttämättä jättämisestä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta 19.9.2007 tehty komission päätös on kumottava
            
         
               —
            
            
               yhteisö, jota tässä asiassa edustaa komissio, on velvoitettava korvaamaan vahinko, joka kantajille aiheutuu riidanalaisesta päätöksestä, ja on määritettävä tämän kantajien kärsimän vahingon määrä, joksi tällä hetkellä arvioidaan noin 52,5 miljoonaa euroa; samoin on määritettävä mahdollinen muu määrä, joka heijastaa kantajien tähän mennessä kärsimän tai niille tulevaisuudessa aiheutuvan vahingon suuruutta sen mukaan, mitä kantajat tässä oikeudenkäynnissä tulevat osoittamaan erityisesti tulevaisuudessa aiheutuvan vahingon näyttämiseksi toteen
            
         
               —
            
            
               asianosaiset on vaihtoehtoisesti velvoitettava esittämään ensimmäisen oikeusasteen tuomioistuimelle kohtuullisen ajan kuluessa tuomion antamisesta, minkälaiseen korvausmäärään ne ovat sovintoratkaisussa päätyneet, tai ellei tällaiseen sovintoratkaisuun ole päästy, ne on velvoitettava saman ajan kuluessa esittämään vaatimuksensa yksityiskohtaisine määrineen
            
         
               —
            
            
               vastaaja on velvoitettava maksamaan korvausmäärälle tuomion antamisesta tosiasialliseen maksusuoritukseen asti kertyvää korkoa, jonka määrä on Euroopan keskuspankin pääasiallisiin jälleenrahoitustoimiin soveltama korko lisättynä kahdella prosenttiyksiköllä tai muu ensimmäisen oikeusasteen tuomioistuimen asianmukaiseksi määrittämä koron määrä
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kasvinsuojeluaineiden markkinoille saattamisesta annetussa neuvoston direktiivissä 91/414/ETY (1) säädetään, että jäsenvaltiot eivät saa hyväksyä kasvinsuojeluainetta, ellei sen sisältämiä tehoaineita ole lueteltu liitteessä I ja elleivät nämä täytä liitteessä määrättyjä edellytyksiä. Kantajat vaativat metomyylin sisällyttämättä jättämisestä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta 19.9.2007 tehdyn komission päätöksen 2007/628/EY (2) kumoamista. Lisäksi kantajat vaativat korvausta riidanalaisesta päätöksestä väitetysti aiheutuneesta vahingosta.
   Kumoamisvaatimuksensa tueksi kantajat väittävät, että riidanalainen päätös tehtiin puutteelliseen ja ilmeisen virheelliseen metomyylin riskiarviointiin perustuen, eikä komissio ottanut huomioon tietoja, jotka sillä oli käytettävissään syyskuusta 2005 lähtien.
   Kantajat väittävät, että komissio käytti väärin harkintavaltaansa, rikkoi direktiivin 91/414/ETY säännöksiä, loukkasi suhteellisuusperiaatetta, hyvän hallinnon, oikeusvarmuuden, luottamuksensuojan ja syrjintäkiellon periaatteita sekä oikeutta tulla kuulluksi ja laiminlöi perusteluvelvollisuutensa.
   
      (1)  Kasvinsuojeluaineiden markkinoille saattamisesta 15.7.1991 annettu neuvoston direktiivi 91/414/ETY (EYVL 1991, L 230, s. 1).
   
      (2)  EUVL 2007, L 255, s. 40.